**cu privire la inițierea negocierilor asupra proiectului Acordului de facilitate de credit dintre Republica Moldova și Agenția Franceză pentru Dezvoltare nr. CMD 1016 01 G „Programul pentru tranziția energetică verde” și acordarea împuternicirilor pentru negocierea acestuia**

**------------------------------------------------------------**

În temeiul art. 3 din Legea nr. 419/2006 cu privire la datoria sectorului public, garanţiile de stat şi recreditarea de stat (republicată în Monitorul Oficial al Republicii Moldova, 2014, nr. 397-399, art. 704), cu modificările ulterioare,

Guvernul HOTĂRĂȘTE:

1. Se ia act de proiectul Acordului de facilitate de credit dintre Republica Moldova și Agenția Franceză pentru Dezvoltare nr. CMD 1016 01 G „Programul pentru tranziția energetică verde”.
2. Se inițiază negocierile asupra proiectului Acordului de facilitate de credit dintre Republica Moldova și Agenția Franceză pentru Dezvoltare nr. CMD 1016 01 G „Programul pentru tranziția energetică verde”.
3. Se desemnează şi se împuterniceşte delegaţia oficială pentru negocierea proiectului Acordului de facilitate de credit dintre Republica Moldova și Agenția Franceză pentru Dezvoltare nr. CMD 1016 01 G „Programul pentru tranziția energetică verde”, în următoarea componenţă:

Ion GUMENE – Secretar de Stat al Ministerului Finanțelor, conducător al delegației

* Cancelaria de Stat
* Ministerul Energiei
* Ministerul Justiției
* Ministerul Mediului
* Ministerul Muncii și Protecției Sociale
1. Conducătorul delegației oficiale, Ion GUMENE, Secretar de stat al Ministerului Finanțelor, se împuternicește pentru semnarea procesului-verbal al negocierilor și a altor documente relevante negocierilor în cauză.
2. În cazul eliberării din funcția deținută a unuia sau a mai multor membri ai delegației oficiale, atribuțiile lor în cadrul acesteia vor fi exercitate de persoanele nou-desemnate în funcțiile respective, fără emiterea altei hotărâri a Guvernului.
3. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru DORIN RECEAN**

Contrasemnează:

Ministrul finanțelor Victoria Belous

Ministrul energiei Dorin Junghietu

Ministrul mediului Sergiu Lazarencu

Ministrul muncii și protecției sociale Alexei Buzu